CELEX: 52013PC0770
Language: hr
Date: 2013-11-07
Title: Prijedlog UREDBE VIJEĆA o usklađivanju, s učinkom od 1. srpnja 2013., stope doprinosa za mirovinsko osiguranje dužnosnika i ostalih službenika Europske unije

|
			
		
		
		52013PC0770
		
			Prijedlog UREDBE VIJEĆA o usklađivanju, s učinkom od 1. srpnja 2013., stope doprinosa za mirovinsko osiguranje dužnosnika i ostalih službenika Europske unije /* COM/2013/0770 final - 2013/0378 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
   || Razlozi za prijedlog i ciljevi prijedloga Vijeće na temelju prijedloga Komisije svake godine odlučuje o usklađivanju stope doprinosa za mirovinsko osiguranje s učinkom od 1. srpnja. 
   || Opći kontekst Vijeće na temelju članka 83.a stavka 3. Pravilnika o osoblju odlučuje o stopi doprinosa i svim promjenama u vezi s dobi za umirovljenje u okviru aktuarske procjene koja se svakih pet godina provodi u skladu s Prilogom XII. radi osiguranja ravnoteže u sustavu. Eurostat je na temelju članka 13. Priloga XII. Pravilniku o osoblju podnio izvješće o toj procjeni, na temelju koje se određuje stopa doprinosa potrebna za održavanje aktuarske ravnoteže u mirovinskom sustavu. 
   || Postojeće odredbe u području prijedloga Svake je godine potrebno podnijeti prijedlog za usklađivanje stope doprinosa za mirovinsko osiguranje. 
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
   || Savjetovanje sa zainteresiranim stranama 
 211 || Metode savjetovanja, glavna područja obuhvaćena savjetovanjem i opći profil ispitanika Obavljeni su razgovori o elementima prijedloga s predstavnicima osoblja u skladu s relevantnim postupcima. 
 212 || Sažetak primljenih odgovora i način na koji su oni uzeti u obzir U prijedlogu su uzeta u obzir mišljenja strana koje su sudjelovale u savjetovanju. 
   || Prikupljanje i korištenje stručnog znanja 
 229 || Izračun stope doprinosa za mirovinsko osiguranje potvrdio je aktuarski stručnjak (vanjski konzultant). 
 230 || Ocjena učinka Svrha je prijedloga uskladiti stopu doprinosa za mirovinsko osiguranje dužnosnika i ostalih službenika Europske unije kako bi se održala aktuarska ravnoteža u sustavu. U važećem zakonodavstvu nisu predviđene druge mogućnosti. 
3.           PRAVNI ELEMENTI PRIJEDLOGA
   || Sažetak predloženog djelovanja Eurostat je u skladu s Prilogom XII. Pravilniku o osoblju podnio izvješće o aktuarskoj procjeni mirovinskog sustava. U skladu s tom procjenom, stopa doprinosa potrebna za održavanje aktuarske ravnoteže mirovinskog sustava iznosi 10,3 % osnovne plaće dužnosnika. U skladu s člankom 83.a stavkom 3., u slučaju kada razlika između trenutačne stope doprinosa (11,6 %) i stope potrebne za održavanje aktuarske ravnoteže (10,3 %) iznosi najmanje 0,25 poena Vijeće usklađuje stopu u skladu s odredbama utvrđenima u Prilogu XII. Komisija stoga predlaže da se stopa doprinosa  uskladi te da iznosi 10,3 % s učinkom od 1. srpnja 2013. Važno je napomenuti da su –                         Odluka Vijeća od 19. prosinca 2011. o Komisijinu prijedlogu Uredbe Vijeća o usklađivanju, s učinkom od 1. srpnja 2011., primitaka od rada i mirovina dužnosnika i ostalih službenika Europske unije te koeficijenata ispravka koji se na njih primjenjuju (2011/866/EU) i –                         neprihvaćanje Komisijina prijedloga Uredbe Vijeća o usklađivanju, s učinkom od 1. srpnja 2011., primitaka od rada i mirovina dužnosnika i ostalih službenika Europske unije te koeficijenata ispravka koji se na njih primjenjuju (COM(2012) 754 završna verzija) predmet postupka pred Sudom Europske unije. Ako Sud podupre stajalište Komisije, Vijeće će morati poduzeti potrebne mjere u skladu s člankom 266. UFEU-a i na odgovarajući način izmijeniti stopu doprinosa za mirovinsko osiguranje. 
   || Pravna osnova Pravilnik o osoblju za dužnosnike Europske unije, a posebno njegov članak 83.a i Prilog XII. 
   || Načelo supsidijarnosti Prijedlog se odnosi na područje koje je u isključivoj nadležnosti Europske unije. Prema tome, načelo supsidijarnosti se ne primjenjuje. 
   || Načelo proporcionalnosti Prijedlog je u skladu s načelom proporcionalnosti iz sljedećih razloga: 
   || Člankom 83.a Pravilnika o osoblju predviđena je uredba Vijeća. 
   || Prijedlog nema financijski utjecaj na rashode. Utjecaj na prihode izravno proizlazi iz primjene metode usklađivanja predviđene Pravilnikom o osoblju. 
   || Odabir instrumenata 
   || Predloženi instrument: uredba. 
   || Drugi instrumenti ne bi bili primjereni iz sljedećih razloga: - člankom 83.a Pravilnika o osoblju predviđena je uredba Vijeća. 
4.           UTJECAJ NA PRORAČUN
   || Utjecaj usklađivanja stope doprinosa za mirovinsko osiguranje na prihode detaljno je prikazan u priloženom financijskom izvještaju. 
2013/0378 (NLE)
Prijedlog
UREDBE VIJEĆA
o usklađivanju, s učinkom od 1.
srpnja 2013., stope doprinosa za mirovinsko osiguranje dužnosnika i ostalih
službenika Europske unije
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Pravilnik o osoblju za
dužnosnike i Uvjete zaposlenja ostalih službenika Europske unije, utvrđene
Uredbom (EEZ, Euratom, EZUČ) br. 259/68[1],
a posebno njihov članak 83.a i Prilog XII.,
uzimajući u obzir prijedlog Europske
komisije,
budući da:
(1)       Eurostat je u skladu s
člankom 13. Priloga XII. Pravilniku o osoblju podnio izvješće o
aktuarskoj procjeni mirovinskog sustava za 2013. s ažuriranim parametrima iz
tog Priloga. U skladu s tom procjenom, stopa doprinosa potrebna za održavanje
aktuarske ravnoteže mirovinskog sustava iznosi 10,3 % osnovne plaće.
(2)       Stoga bi u interesu aktuarske
ravnoteže mirovinskog sustava dužnosnika i ostalih službenika Europske unije
stopu doprinosa trebalo uskladiti tako da iznosi 10,3 % osnovne
plaće,
DONIJELO JE OVU UREDBU:
Članak 1.
Stopa doprinosa iz članka 83. stavka 2.
Pravilnika o osoblju iznosi 10,3 % s učinkom od 1. srpnja 2013.
Članak 2.
Ova Uredba stupa na snagu sljedećeg dana
od dana objave u Službenom listu Europske unije.
Ova je
Uredba u cijelosti obvezujuća i izravno se primjenjuje u svim državama
članicama.
Sastavljeno u Bruxellesu
                                                                       Za
Vijeće
                                                                       Predsjednik
ZAKONODAVNI FINANCIJSKI IZVJEŠTAJ ZA
PRIJEDLOGE
1.           NAZIV PRIJEDLOGA:
Prijedlog Uredbe Vijeća o usklađivanju,
s učinkom od 1. srpnja 2013., stope doprinosa za mirovinsko osiguranje
dužnosnika i ostalih službenika Europske unije
2.           PRORAČUNSKE LINIJE:
Poglavlje i članak:
400. Porez na plaće dužnosnika i ostalih
službenika
Iznos predviđen u proračunu za dotičnu
godinu (realizacija 2012.):
602,3 milijuna EUR
410. Doprinosi osoblja za mirovinsko osiguranje
(realizacija 2012.):
449,3 milijuna EUR
3.           FINANCIJSKI UTJECAJ 
¨      Prijedlog nema financijski utjecaj
ý      Prijedlog nema financijski utjecaj na rashode, ali utječe na
prihode na sljedeći način:
(milijuna EUR, na jedno decimalno mjesto)
   ||   || 
 Proračunska linija || Prihodi || Šestomjesečno razdoblje koje započinje 1.7.2013. || 2014. 
 Članak 400. || Utjecaj na vlastita sredstva || 5,3 || 10,6 
 Članak 410. || Utjecaj na vlastita sredstva || -25,2 || -50,4 
 Stanje nakon djelovanja 
   || 2015. || 2016. || 2017. || 2018. || 2019. 
 Članak 400. || 10,6 || 10,6 || 10,6 || 10,6 || 10,6 
 Članak 410. || -50,4 || -50,4 || -50,4 || -50,4 || -50,4 
4.           DRUGE NAPOMENE
Metoda izračuna:
Doprinos za mirovinsko osiguranje = novi doprinos – realizacija          
Novi doprinos = realizacija x nova stopa / važeća stopa
Učinak povećanja poreza = 21 % smanjenja doprinosa za mirovinsko osiguranje
[1]               SL L 56, 4.3.1968., str. 1.